《和芸叟左司被资治通鉴之赐感事赋诗》
宋代·吕陶

庙席词林一二臣，校雠撰述体惟均。圣心欲以古为鉴，史法有如王次春。

神武略中书事类，天和览后得名新。羡君受此传家宝，遗与儿孙似昔人。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。